CELEX: 22007D0066
Language: bg
Date: 2007-06-15 00:00:00
Title: Решение на Съвместния комитет на ЕИП № 66/2007 от 15 юни 2007 година за изменение на протокол 31 към Споразумението за ЕИП относно сътрудничеството в специфични области извън четирите свободи

22.11.2007   
            
            
               BG
            
            
               Официален вестник на Европейския съюз
            
            
               L 304/49
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 66/2007
   от 15 юни 2007 година
   за изменение на протокол 31 към Споразумението за ЕИП относно сътрудничеството в специфични области извън четирите свободи
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „споразумението“, и по-специално членове 86 и 98 от него,
   като има предвид, че:
   
               (1)
            
            
               Протокол 31 към споразумението беше изменен с Решение № 90/2004 на Съвместния комитет на ЕИП от 8 юни 2004 г. (1).
            
         
               (2)
            
            
               Целесъобразно е да се разшири сътрудничеството между договарящите се страни по споразумението, като се включи Решение № 1926/2006/ЕО на Европейския парламент и на Съвета от 18 декември 2006 г. за създаване на програма за действие на Общността в областта на политиката за защита на потребителите (2007—2013 г.) (2).
            
         
               (3)
            
            
               Следователно протокол 31 към споразумението следва да бъде съответно изменен, за да се позволи разширяване на сътрудничеството, считано от 1 януари 2007 г.,
            
         РЕШИ:
   Член 1
   Член 6 от протокол 31 към споразумението се изменя, както следва:
   
               1.
            
            
               След параграф 3 се създава следният параграф:
               „3a.   Считано от 1 януари 2007 г. държавите от ЕАСТ участват в следната програма:
               
                           —
                        
                        
                           
                              32006 D 1926: Решение № 1926/2006/ЕО на Европейския парламент и на Съвета от 18 декември 2006 г. за създаване на програма за действие на Общността в областта на политиката за защита на потребителите (2007—2013 г.) (ОВ L 404, 30.12.2006 г., стр. 39).“
                        
                     
         
               2.
            
            
               Текстът на параграф 4 се заменя със следното:
               „Държавите от ЕАСТ участват финансово в дейностите, посочени в параграфи 3 и 3а, в съответствие с член 82, параграф 1, буква а) от споразумението.“
            
         
               3.
            
            
               Текстът на параграф 5 се заменя със следното:
               „От момента на започване на сътрудничество по дейностите, посочени в параграфи 3 и 3а, държавите от ЕАСТ участват пълноправно в комитетите и другите структури на ЕО, които подпомагат Комисията на ЕО при управлението или развиването на тези дейности.“
            
         Член 2
   Настоящото решение влиза в сила в деня след последната нотификация до Съвместния комитет на ЕИП съгласно член 103, параграф 1 от споразумението (3).
   То се прилага от 1 януари 2007 година.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 15 юни 2007 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 349, 25.11.2004 г., стр. 52.
   
      (2)  ОВ L 404, 30.12.2006 г., стр. 39.
   
      (3)  Не са посочени конституционни изисквания.